بیرلشمیش میللت‌لر تشکیلاتی (بمت) قیبریس روم ایداره‌سی‌نین آدا‌داکی آرا بولگه‌ده حیاتا کئچیردیگی پوزونتولارا رئاکسیا وئرمه‌سه‌ده، نه اوچون قوزیی قیبریس تورک جمهوریتی‌نین اینسانی لاییحه‌سی اولان پیله – ییغیتلر یولونون تیکینتی‌سینه مانع اولماغا چالیشدیغینی و طرف‌لره نه اوچون فرق‌لی یاناشیلدیغینی ایضاح ائده بیلمه‌ییب.
آنادولو آژانسی‌نین موخبیری گونده‌لیک مطبوعات کنفرانسیندا بمت سؤزچونون معاوینی فلورنسیا سوتو نینویا بمت-نین و قیبریس‌-داکی باریش گوجونون (BMBG) قیبریس روم رهبرلیگی ایله قوزیی قیبریس تورک جمهوریتی-نین حرکت‌لرینه نیه فرق‌لی رئاکسیا وئردیگینی سوروشوب.
ژورنالیست فلورنسیا سوتو نینویا بئله بیر سوال وئریب: "گؤرونور کی، گونئی قیبریس روم ایداره‌سی 1996، 2003، 2004، 2012-جی ایللرده بئله آرا زوناسینی پوزوب، حتی 2021-جی ایلده تیکینتی ایشلری، حربی استحکامات، حتی اونیورسیته تیکیب. تورکیه خاریجی ایشلر ناظیرلیگی اونلاردان بعضی‌لری‌نین تورک سندی اولان یئرلردن کئچدیگینی بیان ائدیب. اول‌لر بمت و یا بمت باریش گوجو گونئی قیبریس روم ایداره‌سی حرکت‌لرینه و لاییحه‌لرینه موداخیله ائتمه‌دی و یا قینامادی.
قوزیی قیبریس تورک طرفی بمت باریش گوجونون مانع اولماغا چالیشدیغی پیله -ییغیت‌لر لاییحه‌سی‌نین بیر اینسانی لاییحه اولدوغونو و نقلیات اوچون واجیب اولدوغونو دیله گتیردی. بو سبب‌دن ایکی طرفه آچیق شکیلده فرق‌لی رفتار ائدیلمه‌سینی نئجه ایضاح ائدیرسینیز؟ همچنین، بمت و بمت-نین و قیبریس‌-داکی باریش گوجونون هر ایکی طرفه برابر داورانماق عهده لیگی یوخدورمو؟".
بمت رسمی‌سی بوتون سندلرین اوندا اولمادیغینی و داها چوخ اطراف‌لی باخماسی‌نین لازیم اولدوغونو بیل‌دیره‌رک سوا‌لی جاواب‌سیز قویوب.
